واشنگٹن : جہانی مالیاتی فنڈ کیہی تُو آن زرگزرانی تنکی نا گواچی سری لنکا کن 3 ارب ڈالر وام تننگ نا منظوری تس‘ درملکی خبر رساں ادارہ نا رد اٹ آئی ایم ایف سری لنکا کن 3 ارب ڈالر وام انا منظوری ءِ تسنے‘ وام انا منظوری تون اوار آئی ایم ایف سری لنکن حکومت آ ٹیکس اصلاحات، غریب آتیکن راجی رکھ ءِ برجاتخنگ و ملک اٹ زرگزرانی تنکی نا سوب مروک وڈی خوری تے توننگ آ زور شاغانے۔ ایلو کنڈآ سری لنکا نا حکومت آئی ایم ایف نا شڑت آتے پورو کرسا خراج ءِ دو کچ کرینے وخت اس کہ توانائی نا نرخ آتے ٹی مسہ کچ ودکی و سبسڈی ءِ ہم کم کرینے۔
(آن لائن)
